wannaphong/clean_thaiwikipedia huggingface dataset:
# เปียโนคอนแชร์โตหมายเลข 21 (โมทซาร์ท)
เปียโนคอนแชร์โตหมายเลข 21 ในบันไดเสียง ซี เมเจอร์  ผลงานประพันธ์ของว็อล์ฟกัง อมาเดอุส โมทซาร์ท เป็นคอนแชร์โตสำหรับบรรเลงเดี่ยวเปียโนชิ้นหนึ่งที่มีท่วงทำนองติดหู และได้รับความนิยม  โมทซาร์ทแต่งเพลงนี้เสร็จเมื่อวันที่ 9 มีนาคม ค.ศ. 1785 ที่เวียนนา

เปียโนคอนแชร์โตหมายเลข 21 แบ่งออกเป็น 3 มูฟเมนต์
 I. Allegro  maestoso
 II. Andante
 III. Allegro vivace assai

thumb|เอลวิรา มาดิแกน
คอนแชร์โตบทนี้ปรากฏอยู่ในวัฒนธรรมสมัยนิยมจำนวนมาก หลังจากมูฟเมนต์ที่สอง Andante ถูกนำไปใช้ประกอบภาพยนตร์สวีเดนเรื่อง Elvira Madigan ในปี ค.ศ. 1967 เป็นภาพยนตร์โศกนาฏกรรมเกี่ยวกับความรักต้องห้ามของหญิงสาวชื่อเอลวิรา มาดิแกน (1867–1889) กับนายทหารหนุ่มชื่อเซ็กซ์เทน สปาร์ (1854-1889) ที่จบลงด้วยการฆ่าตัวตายของคนทั้งคู่ ภาพยนตร์ใช้เพลงนี้เป็นเพลงธีมของเรื่อง จากความสำเร็จของภาพยนตร์ที่ได้รับการเสนอชื่อเข้าชิงรางวัลปาล์มทองคำและรางวัลลูกโลกทองคำ http://www.imdb.com/title/tt0061620/awards ทำให้ช่วงหนึ่ง เปียโนคอนแชร์โตหมายเลข 21 ได้ถูกเรียกว่า "Theme from Elvira Madigan"
# เหตุระเบิดในแบกแดด 17 สิงหาคม พ.ศ. 2553
เหตุระเบิดในแบกแดด 17 สิงหาคม พ.ศ. 2553 เป็นเหตุระเบิดสองครั้งในกรุงแบกแดด ประเทศอิรัก การโจมตีครั้งแรกเกิดขึ้นเมื่อมือระเบิดฆ่าตัวตายได้จุดชนวนระเบิดนอกศูนย์เกณฑ์ทหารใหม่ของกองทัพอิรัก ซึ่งมีผู้ต่อแถวนานหลายชั่วโมงก่อนหน้าเหตุระเบิด ซึ่งทำให้มีผู้เสียชีวิตมากกว่า 60 คน และได้รับบาดเจ็บอีกกว่า 100 คน การโจมตีครั้งที่สองเกิดขึ้นในช่วงเย็นเมื่อรถบรรทุกน้ำมันระเบิดในย่านมุสลิมชีอะหฺ ทำให้มีผู้เสียชีวิต 8 คน และได้รับบาดเจ็บอีก 44 คน

 เหตุระเบิด 

 ครั้งแรก 

ผู้ว่างงานจำนวนมากได้ต่อแถวนานหลายชั่วโมงนอกศูนย์เกณฑ์ทหารใหม่ของกองทัพเมื่อมือระเบิดพลีชีพมาถึงและจุดชนวนระเบิดBBC World. , 2010, 10:30. ตำแหน่งของศูนย์เกณฑ์ทหารดังกล่าวตั้งอยู่ใกล้บับ อัล-มัวธัม ริมแม่น้ำไทกริสและอดีตอาคารกระทรวงกลาโหมเก่าของอิรักใจกลางเมืองแบกแดด

เจ้าหน้าที่กระทรวงมหาดไทยรายงานว่า เหยื่อส่วนใหญ่เป็นทหารเกณฑ์ แต่ทหารบางนายผู้ซึ่งป้องกันศูนย์เกณฑ์ทหารใหม่ก็เสียชีวิตเช่นกัน ความสูญเสียในหมู่ทหารเหล่านี้ มีเสียชีวิตอย่างน้อย 3 นาย และอีก 8 นายได้รับบาดเจ็บ โดยทีเหตุระเบิดได้สังหารประชาชนไปมากกว่า 60 คน

 ครั้งที่สอง 

ในวันเดียวกัน ได้เกิดเหตุระเบิดขึ้นอีกครั้งเมื่อเวลา 21.30 น. ในย่านมุสลิมชีอะหฺ ระเบิดถูกติดเข้ากับรถบรรทุกน้ำมันซึ่งบรรทุกเคโรซีน ทำให้มีผู้เสียชีวิต 8 คน และได้รับบาดเจ็บอีก 44 คนhttp://english.aljazeera.net/news/middleeast/2010/08/20108183304894446.html
# รางวัลพระราชทานพระสุรัสวดี ครั้งที่ 24 ประจำปี พ.ศ. 2543
รางวัลพระราชทานพระสุรัสวดี ครั้งที่ 24 ประจำปี พ.ศ. 2543 จัดขึ้นโดยสมาคมผู้สื่อข่าวบันเทิงแห่งประเทศไทย

 ผู้ได้รับรางวัล 

 รางวัล "ภาพยนตร์ยอดเยี่ยม" – ภาพยนตร์เรื่อง บางระจัน สร้างโดย ฟิล์มบางกอก
 รางวัล "ผู้แสดงนำชายยอดเยี่ยม" – บิณฑ์ บรรลือฤทธิ์ จาก บางระจัน
 รางวัล "ผู้แสดงนำหญิงยอดเยี่ยม" – ฌัชฌา รุจินานนท์ จาก อั้งยี่ ลูกผู้ชายชาติมังกร
 รางวัล "ผู้แสดงประกอบชายยอดเยี่ยม" – ภูธฤทธิ์ พรหมบันดาล จาก ภาพยนตร์เรื่อง บางระจัน
 รางวัล "ผู้แสดงประกอบหญิงยอดเยี่ยม" – จินตรา สุขพัฒน์ จาก สตางค์
 รางวัล "ผู้กำกับภาพยนตร์ยอดเยี่ยม" – ธนิตย์ จิตนุกูล จาก บางระจัน
 รางวัล "บทภาพยนตร์ยอดเยี่ยม" - บัณฑิต ฤทธิ์ถกล จาก สตางค์
 รางวัล "ตัดต่อและลำดับภาพยอดเยี่ยม" - สุนิตย์ อัศวินิกุล จาก สตางค์
 รางวัล "กำกับภาพยอดเยี่ยม" - วิเชียร เรืองวิชญกุล จาก บางระจัน
 รางวัล "กำกับศิลป์ยอดเยี่ยม" – เอก เอี่ยมชื่น จาก ภาพยนตร์เรื่อง ฟ้าทะลายโจร
 รางวัล "เทคนิคพิเศษยอดเยี่ยม" – ออกไซด์ แปง จาก ฟ้าทะลายโจร
 รางวัล "ออกแบบและจัดเครื่องแต่งกายยอดเยี่ยม" – ธีรพันธ์ จันทร์เจริญ จาก บางระจัน
 รางวัล "แต่งหน้าและทำผมยอดเยี่ยม" – สุยนพงษ์ พัฒนพงษ์, สมบัตร พุทธบุตรทินกุล, มยุรี ถอสูงเนิน, เสน่ห์ แก้วม่วง จาก บางระจัน
 รางวัล "ดนตรีประกอบภาพยนตร์ยอดเยี่ยม" – ออเรนจ์ มิวสิก จาก บางกอกแดนเจอรัส: เพชฌฆาตเงียบ อันตราย
 รางวัล "เพลงนำภาพยนตร์ยอดเยี่ยม" – เพลง กำสรวลจันทร์ จาก ฟ้าทะลายโจร
 รางวัล "บันทึกเสียงยอดเยี่ยม" – ห้องบันทึกเสียงรามอินทรา จาก บางระจัน
 รางวัล "ภาพยนตร์ยอดนิยม" - ภาพยนตร์เรื่อง บางระจัน สร้างโดย ฟิล์มบางกอก

 รางวัลพิเศษ 
 รางวัล "ตุ๊กตาเงินดาวรุ่งฝ่ายชาย" – พิเศก อินทรครรชิต จาก บางกอกแดนเจอรัส: เพชฌฆาตเงียบ อันตราย
 รางวัล "ตุ๊กตาเงินดาวรุ่งฝ่ายหญิง" – บงกช คงมาลัย จาก บางระจัน
 รางวัล "ผู้กำกับคิวบู๊ยอดเยี่ยม" – ธนบดี เชื่อมชุนทด, พิชัย จันทิมาธร, แผลงฤทธิ์ แสงชา จาก บางระจัน
 รางวัล "บุคคลในวงการภาพยนตร์ไทยส่งเสริมการต่อต้านยาเสพติดในรอบปี" – เจษฎาภรณ์ ผลดี
# รางวัลพระราชทานพระสุรัสวดี ครั้งที่ 23 ประจำปี พ.ศ. 2542
รางวัลพระราชทานพระสุรัสวดี ครั้งที่ 23 ประจำปี พ.ศ. 2542 จัดขึ้นโดยสมาคมผู้สื่อข่าวบันเทิงแห่งประเทศไทย

 ผู้ได้รับรางวัล 
 ภาพยนตร์ไทยยอดเยี่ยม - ภาพยนตร์เรื่อง นางนาก สร้างโดย ไท เอ็นเตอร์เทนเม้นท์
 ผู้แสดงนำฝ่ายชายยอดเยี่ยม - อำพล ลำพูน จากภาพยนตร์เรื่อง โคลนนิ่ง คนก๊อปปี้คน
 ผู้แสดงนำฝ่ายหญิงยอดเยี่ยม - ลลิตา ปัญโญภาส จากภาพยนตร์เรื่อง เรื่องตลก 69
 ผู้แสดงสมทบชายยอดเยี่ยม - อรรถพร ธีมากร จากภาพยนตร์เรื่อง กำแพง
 ผู้แสดงสมทบหญิงยอดเยี่ยม - พิศสมัย วิไลศักดิ์ จากภาพยนตร์เรื่อง กำแพง
 ผู้กำกับการแสดงยอดเยี่ยม - นนทรีย์ นิมิบุตร จากภาพยนตร์เรื่อง นางนาก
 กำกับภาพยอดเยี่ยม - ณัฐวุฒิ กิตติคุณ จากภาพยนตร์เรื่อง นางนาก
 บทภาพยนตร์ยอดเยี่ยม - เป็นเอก รัตนเรือง จากภาพยนตร์เรื่อง เรื่องตลก 69
 เทคนิคพิเศษยอดเยี่ยม - สำเนาว์ สุดโต จากภาพยนตร์เรื่อง นางนาก
 ตัดต่อลำดับภาพยอดเยี่ยม - ม.ร.ว.ปัทมนัดดา ยุคล จากภาพยนตร์เรื่อง เรื่องตลก 69
 กำกับศิลป์ยอดเยี่ยม - เอก เอี่ยมชื่น จากภาพยนตร์เรื่อง นางนาก
 ออกแบบเครื่องแต่งกายยอดเยี่ยม - น้ำผึ้ง โมจนกุล จากภาพยนตร์เรื่อง นางนาก
 แต่งหน้ายอดเยี่ยม - เบญจวรรณ สร้อยอินทร์ จากภาพยนตร์เรื่อง นางนาก
 เพลงนำยอดเยี่ยม - อรรถพล ประเสริฐยิ่ง จากภาพยนตร์เรื่อง กำแพง
 บันทึกเสียงยอดเยี่ยม - ยุทธนา ทุสาวุธ จากภาพยนตร์เรื่อง นางนาก
 ดนตรีประกอบภาพยนตร์ยอดเยี่ยม - ภควัฒน์ ไววิทยะ, ชาติชาย พงษ์ประภาพันธ์ จากภาพยนตร์เรื่อง นางนาก
 ภาพยนตร์ยอดนิยม - ภาพยนตร์เรื่อง นางนาก สร้างโดย ไท เอนเตอร์เทนเม้นท์

 รางวัลพิเศษ 
 ตุ๊กตาเงินดาวรุ่งฝ่ายชาย - เกริกพล มัสยวาณิช จากภาพยนตร์เรื่อง กำแพง
 ตุ๊กตาเงินดาวรุ่งฝ่ายหญิง - สิริยากร พุกกะเวส จากภาพยนตร์เรื่อง โคลนนิ่ง คนก๊อปปี้คน
 ผู้กำกับคิวบู๊ - กวี ศิริคเณรัตน์ จากภาพยนตร์เรื่อง ปีนเกลียว 3
 ดาราทอง - ไพรัช สังวริบุตร
 รางวัลพิเศษศิลปินดีเด่นสาขาการต่อต้านยาเสพติด - เจริญพร อ่อนละม้าย หรือ โก๊ะตี๋
# วัดแม่ยางกวาว
วัดแม่ยางกวาว ตั้งอยู่ที่บ้านแม่ยางกาด ตำบลแม่ยางตาล อำเภอร้องกวาง จังหวัดแพร่ ภายในพระอุโบสถประดิษฐานพระประธานที่มีชื่อว่า "พระพุทธศิริชัยวงศ์" ปัจจุบันมีเจ้าอาวาส ชื่อ"พระครูไพโรจน์ ปรีชากร" ทั้งยังเป็นเจ้าคณะตำบลแม่ยางตาล

วัดแม่ยางกวาวตั้งวัดเมื่อ พ.ศ. 2410 ได้รับพระราชทานวิสุงคามสีมาเมื่อ พ.ศ. 2475
# รางวัลพระราชทานพระสุรัสวดี ครั้งที่ 22 ประจำปี พ.ศ. 2541
รางวัลพระราชทานพระสุรัสวดี ครั้งที่ 22 ประจำปี พ.ศ. 2541 เป็นงานแจกรางวัลด้านภาพยนตร์

 ผู้ได้รับรางวัล 
 ภาพยนตร์ไทยยอดเยี่ยม - ภาพยนตร์เรื่อง กล่อง บริษัท มงคลภาพยนตร์
 ผู้แสดงนำฝ่ายชายยอดเยี่ยม - อำพล ลำพูน จาก เสือ…โจรพันธุ์เสือ   
 ผู้แสดงนำฝ่ายหญิงยอดเยี่ยม - เมทินี กิ่งโพยม จาก กล่อง
 ผู้แสดงสมทบชายยอดเยี่ยม - ดอม เหตระกูล จาก เสือ…โจรพันธุ์เสือ 
 ผู้แสดงสมทบหญิงยอดเยี่ยม - อัจฉราพรรณ ไพบูลย์สุวรรณ จาก วัยระเริง
 ผู้กำกับการแสดงยอดเยี่ยม - ม.จ.ชาตรีเฉลิม ยุคล จาก กล่อง
 บทภาพยนตร์ดัดแปลงยอดเยี่ยม - วาณิช จรุงกิจอนันต์, ยุทธนา มุกดาสนิท จาก รักออกแบบไม่ได้
 กำกับภาพยอดเยี่ยม - วันชัย เล่งอิ้ว จาก รักออกแบบไม่ได้                               
 กำกับศิลป์ยอดเยี่ยม - ฑีฆายุ  ธรรมนิตยกุล, สาธิต ประดิษฐ์สาร, ขวัญลดา แซ่ลิ้ม, สมพร สิริธวลิตร จาก เสือ…โจรพันธุ์เสือ              
 บันทึกเสียงยอดเยี่ยม - ชาย คงศิลวัต จาก ฟ้า 
 ตัดต่อลำดับภาพยอดเยี่ยม - พัชรี ต้นประสิทธิ์วัฒน์ จาก ฟ้า                            
 ออกแบบเครื่องแต่งกายยอดเยี่ยม - กมลวรรณ วิริยะภักดี, เสนอ เลาะวิถี, รัชฎาวรรณ อ่อนเผ่า จาก เสือ…โจรพันธุ์เสือ 
 แต่งหน้าแต่งผมยอดเยี่ยม - ณัฐวุฒิ เพชรทอง, มงคลการ เมืองทิพย์ จาก เสือ…โจรพันธุ์เสือ 
 เพลงนำภาพยนตร์ยอดเยี่ยม - อาร์.เอส. 1992 โปรดักชั่น จำกัด จาก ปฏิหาริย์โอมสมหวัง (คาถา)
 ดนตรีประกอบยอดเยี่ยม - จากภาพยนตร์เรื่อง ปฏิหาริย์โอมสมหวัง (คาถา)         
 
 รางวัลพิเศษ 
 รางวัลพิเศษผู้กำกับคิวบู๊ - ทอง ธรรมชาติ
 เทคนิคพิเศษยอดเยี่ยม - ภาพยนตร์เรื่อง มัจจุราชตามล่าข้าไม่สน
 รางวัลตุ๊กตาเงิน ดาวรุ่งฝ่ายชาย - ดอน ธีระธาดา
 รางวัลตุ๊กตาเงิน ดาวรุ่งฝ่ายหญิง - เพชรนิอร ขำทวี
 รางวัลพิเศษศิลปินต่อต้านยาเสพติด - จอนนี่ แอนโฟเน่
 รางวัลพิเศษภาพยนตร์ยอดนิยม (รายได้สูงสุดในกรุงเทพฯ) - ภาพยนตร์เรื่อง 303 กลัว กล้า อาฆาต
# ตลาดสดสนามเป้า
ตลาดสดสนามเป้า เป็นรายการวาไรตี้แนะนำที่เที่ยว ที่กินยอดฮิตชื่อดัง ออกอากาศทุกคืนวันอาทิตย์ทางช่อง 5 เวลา 20.20-21.15 น. ผลิตโดยโพลีพลัส มีผู้ดำเนินรายการคือ คะนึงนิจ จักรสมิทธานนท์, สุริวิภา กุลตังวัฒนา และปวันรัตน์ นาคสุริยะ

ออกอากาศวันแรกในวันอาทิตย์ที่ 2 ตุลาคม พ.ศ. 2548 โดยมีแขกรับเชิญ คือ ลักษณ์ เรขานิเทศ และพรนภา เทพทินกรตลาดสดสนามเป้า, รายการทางช่อง 5: อาทิตย์ที่ 29 กันยายน 2556

วันที่ 25 กันยายน พ.ศ. 2559 ทางรายการได้ออกอากาศเทปสุดท้ายทาง ช่อง 5 ที่ออกอากาศมาอย่างยาวนานถึง 10 ปีโดยได้ย้ายไปออกอากาศทาง ช่อง 3 เอชดี พร้อมกับเปลี่ยนชื่อเป็น ตลาดสดพระราม 4 ซึ่งเทปแรกออกอากาศในวันที่ 2 ตุลาคม พ.ศ. 2559 เวลา 16.00 - 16.45 น.โดยมี ณัฏฐณิชา ดังวัธนาวณิชย์ นางเอกจากละครเรื่อง นางอาย เป็นแขกรับเชิญคนแรกย้ายวิก “ตลาดสดสนามเป้า” กลายเป็น “ตลาดสดพระราม 4” ออกช่อง 3 อาทิตย์นี้

 รางวัล 
รายการ ตลาดสดสนามเป้า ได้รับรางวัลดังต่อไปนี้รายการ ตลาดสดสนามเป้า ได้รับรางวัล
 รางวัลพิธีกรยอดเยี่ยม จากงาน Star Entertainment Awards 2007 (สุริวิภา กุลตังวัฒนา) (2550)
 รางวัลโทรทัศน์ทองคำ พิธีกรกลุ่มยอดเยี่ยม และ รายการปกิณณกะยอดเยี่ยม (2551)
 รางวัล เทพทอง : พิธีกรหญิงยอดเยี่ยม (คะนึงนิจ จักรสมิทธานนท์) (2551)
 รางวัลรายการบันเทิงยอดเยี่ยม จากนิตยสาร HAMBURGER งาน Hamburger Awards ครั้งที่ 6 (2552)
 รางวัลรายการส่งเสริมอาชีพยอดเยี่ยม จากงาน Star Entertainment Awards 2008 (2552)
 รางวัล รายการวาไรตี้-ทอล์คโชว์ยอดเยี่ยม จากงาน Top Award 2009 (2552)
 รางวัลวาไรตี้ยอดเยี่ยม จากงานประกาศผลรางวัลวิทยุโทรทัศน์ “นาฏราช” ครั้งที่ 1 (2553)
 รางวัล รายการทีวีฮอตแห่งปี จากงาน ทีวีอินไซด์ ฮอท อวอร์ด 2010 (2553)
 รางวัลไนน์เอ็นเตอร์เทน อวอร์ดส์ ครั้งที่ 4 : พิธีกรแห่งปี (คะนึงนิจ จักรสมิทธานนท์) (2554)
# รางวัลพระราชทานพระสุรัสวดี ครั้งที่ 21 ประจำปี พ.ศ. 2540
รางวัลพระราชทานพระสุรัสวดี ครั้งที่ 21 ประจำปี พ.ศ. 2540 เป็นงานแจกรางวัลด้านภาพยนตร์

 ผู้ได้รับรางวัล 
 ภาพยนตร์ไทยยอดเยี่ยม - ภาพยนตร์เรื่อง ท้าฟ้าลิขิต สร้างโดย  กันตนากรุ๊ป            
 ผู้แสดงนำฝ่ายชายยอดเยี่ยม - สัญญา คุณากร จาก ท้าฟ้าลิขิต
 ผู้แสดงนำฝ่ายหญิงยอดเยี่ยม - กุลสตรี ศิริพงษ์ปรีดา จาก ฝันติดไฟ หัวใจติดดิน          
 ผู้แสดงสมทบชายยอดเยี่ยม - อนันต์ บุนนาค จาก ฝันติดไฟ หัวใจติดดิน
 ผู้แสดงสมทบหญิงยอดเยี่ยม - สินจัย หงษ์ไทย จาก อันดากับฟ้าใส 
 ผู้กำกับการแสดงยอดเยี่ยม - ออกไซด์ แปง จาก ท้าฟ้าลิขิต      
 บทภาพยนตร์ยอดเยี่ยม - ออกไซด์ แปง จาก ท้าฟ้าลิขิต 
 บทภาพยนตร์ดัดแปลงยอดเยี่ยม - วิศิษฏ์ ศาสนเที่ยง จาก 2499 อันธพาลครองเมือง 
 ลำดับภาพยอดเยี่ยม - แดนนี่ แปง จาก ท้าฟ้าลิขิต                 
 กำกับศิลป์ยอดเยี่ยม - เอก เอี่ยมชื่น จาก 2499 อันธพาลครองเมือง                      
 กำกับภาพยอดเยี่ยม - วินัย ปฐมบูรณ์ จาก 2499 อันธพาลครองเมือง 
 เทคนิคพิเศษยอดเยี่ยม - อิเมจิน สตูดิโอ จาก ลับแล คนมหัศจรรย์ 
 ออกแบบเครื่องแต่งกายยอดเยี่ยม - วรธน กฤษณะกลิน จาก ฝันติดไฟ หัวใจติดดิน
 แต่งหน้าทำผมยอดเยี่ยม - สมพร้อม เตียสิทธิ์, สมชาย ละมั่งทอง จาก 18 – 80 เพื่อนซี้ไม่มีซั้ว
 บันทึกเสียงยอดเยี่ยม - ห้องบันทึกเสียงรามอินทรา จาก 2499 อันธพาลครองเมือง
 เพลงนำภาพยนตร์ยอดเยี่ยม - เพลง "อันดากับฟ้าใส" โดย ออร์เรนมิวสิค จากภาพยนตร์เรื่อง อันดากับฟ้าใส                     
 ดนตรีประกอบภาพยนตร์ยอดเยี่ยม - จำรัส เศวตาภรณ์ จาก ฝันติดไฟ หัวใจติดดิน 
 ภาพยนตร์ยอดนิยม - ภาพยนตร์เรื่อง 2499 อันธพาลครองเมือง ของ ไท เอ็นเตอร์เทนเม้นท์
 
 รางวัลพิเศษ 
 ตุ๊กตาทองผู้แสดงบทตลกหญิง - บุสรา เทียนไทย จาก โก๊ะตี๋ วีรบุรุษอารามบอย
 ตุ๊กตาทองผู้แสดงบทตลกชาย - เอ็ดดี้ ผีน่ารัก จาก โก๊ะตี๋ วีรบุรุษอารามบอย
 ตุ๊กตาทองผู้แสดงบทร้ายชาย - แดน ดัสกร จาก ถล่มยุทธการนรก
 ตุ๊กตาทองผู้กำกับคิวบู๊ - อรุณ ปราจีน จาก ถล่มยุทธการนรก
 ตุ๊กตาเงินดาวรุ่งชาย -โก๊ะตี๋ ผีน่ารัก จาก โก๊ะตี๋ วีรบุรุษอารามบอย
 ตุ๊กตาเงินดาวรุ่งหญิง - ปณิษฐา ตัณฑนาวัฒน์ จาก โก๊ะตี๋ วีรบุรุษอารามบอย
# วัชระ ตังคะประเสริฐ
วัชระ ตังคะประเสริฐ (, เกิด 4 มกราคม พ.ศ. 2516) เป็นนักแสดงและนายแบบชาวไทย เริ่มต้นอาชีพการแสดงครั้งแรกในภาพยนตร์เรื่อง ขุนแผน ซึ่งทำให้เขาได้รับรางวัลพระราชทานพระสุรัสวดี ครั้งที่ 26 ประจำปี พ.ศ. 2545 สาขาดาวรุ่งชายยอดเยี่ยม จากนั้นมีผลงานเรื่องอื่น เช่น กระตุกติ่งเจ้าพ่อ, ชู้, โคเลสเตอรอลที่รัก และ ไพรรีพินาศ ป่ามรณะ เขามีผลงานการแสดงละครเช่นเดียวกันซึ่งเขามีชื่อเสียงจากการแสดงละครเรื่อง บ้านนี้ผีไม่ปอบ, นางฟ้าไร้ปีก 

 ประวัติส่วนตัว 
วัชระจบการศึกษาระดับปริญญาตรีภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ ปริญญาโทบริหารธุรกิจจากซีแอตเทิล สหรัฐอเมริกาhttp://www.nangdee.com/name/?person_id=491

หลังจากศึกษาจบระดับปริญญาโท เริ่มต้นอาชีพนายแบบ และพรีเซ็นเตอร์โฆษณา เช่น ธนาคารกสิกรไทย ธนาคารไทยพาณิชย์ ธนาคาร UOB ขนมปังฟาร์มเฮาส์ รถยนต์ออดี้ เบียร์ไทเกอร์ ดีแทค ฯลฯ

ปัจจุบันทำธุรกิจขายเฟอร์นิเจอร์ของครอบครัว ที่จังหวัดปราจีนบุรี

 ผลงาน 
ภาพยนตร์
 2543 ชุมเสือแดนสิงห์ ตอน กระตุกติ่งเจ้าพ่อ 
 2545 ขุนแผน 
 2547 ชู้ 
 2547 โคเลสเตอรอล..ที่รัก 
 2549 ไพรรีพินาศ ป่ามรณะ 

 ผลงานละครโทรทัศน์ 
{| class="wikitable" width = 100%
! colspan="6"  | ละครโทรทัศน์
|- bgcolor="#CCCCCC" align="center"
|-
!ปี พ.ศ.!!เรื่อง!!ออกอากาศ!!รับบทเป็น!!แสดงคู่กับ!!หมายเหตุ
|-
| rowspan="1" align = "center"| 2546 ||align = "center"| บ้านนี้ผี(ไม่)ปอบ ||rowspan = "3" align = "center"| ช่อง 3 ||align = "center"| พล ||align = "center"| สุทธิดา เกษมสันต์ ณ อยุธยา ||align = "center"| 
|-
| rowspan="1" align = "center"| 2547 ||align = "center"| นางฟ้าไร้ปีก  ||align = "center"| ภูผา ||align = "center"| อริศรา วงษ์ชาลีพิมพ์ศิริ พิมพ์ศรีแอน ทองประสม||align = "center"| 
|-
| rowspan="1" align = "center"| 2548 ||align = "center"| นางบาป (ละครช่อง 3)  ||align = "center"| วิษณุ / คุณพระวนาเทพ ||align = "center"| สโรชา วาทิตตพันธ์อิศริยา สายสนั่นพรชิตา ณ สงขลา ||align = "center"| 
|-
|}

 รางวัล 
 รางวัลพระราชทานพระสุรัสวดี ครั้งที่ 26 ประจำปี พ.ศ. 2545 ดาวรุ่งชายยอดเยี่ยม จากภาพยนตร์ ขุนแผน''
# คัลตาร์ กิลล์
คัลตาร์ กิลล์  หรือฉายา แบล็คแมมบา เกิดวันที่ 24 มีนาคม ค.ศ. 1979 ในเทศบาลตำบลมิชชั่น รัฐบริติชโคลัมเบีย เป็นนักมวยไทย และเป็นเป็นนักต่อสู้แบบผสมรุ่นเวลเทอร์เวทชาวอินเดีย ปัญจาบ-แคนาดา ซึ่งเป็นอดีตนักชกจากทีมเรโวลูชั่นไฟท์ ที่อยู่ในแวนคูเวอร์ บีซี.

 ประวัติ 
คัลตาร์ กิลล์ ได้รับการกำหนดให้เข้าร่วมรายการแข่งขัน เค-วัน ฮีโร่ส์ 2007 มิดเดิลเวท กรังปรีด์ (70 กก.) ที่ซึ่งเขาได้ทำการสู้นัดรีแมทช์กับ คาโอล อูโนะ รอบเซมิไฟนอลในวันที่ 17 กันยายน ค.ศ. 2007 เพื่อคัดเลือกผู้ชนะในการเข้าชกรอบไฟนอลภายหลังจากคืนนั้น อย่างไรก็ตามเขาพลาดการแข่งขันเนื่องจากอาการบาดเจ็บที่บริเวณไหล่

กิลล์เริ่มมีชื่อเสียงภายหลังจากการชกกับอีเวส เอ็ดเวิร์ดส กับฮิเดโอะ โทโคโระ ทั้งสองครั้ง ซึ่งในการแข่งขันครั้งที่สองนี้เองที่เขาได้แสดงให้เห็นถึงศักยภาพในด้านการป้องกันที่เพิ่มขึ้นได้อย่างเด่นชัด โดยชื่อเสียงในด้านนี้มาจากการที่เขามีทักษะด้านมวยไทยมาก่อน ในอดีตเขายังเคยมีทักษะด้านมวยปล้ำ ซึ่งเคยเป็นแชมเปี้ยนของบริติชโคลัมเบียเมื่อครั้งยังอยู่ในวัยหนุ่ม

ในการให้คำสัมภาษณ์ครั้งล่าสุด เขากล้าทำนายว่าจะสามารถเอาชนะน็อคภายในยกที่หนึ่ง หากเขาได้ชกในรายการรีแมทช์กับคาโอล อูโนะ

ในการแข่งขันครั้งล่าสุด กิลล์ได้แพ้การแข่งกับ บัวขาว ป.ประมุข ในรายการเค-วันเวิลด์แมกซ์ ไฟนอล

 สถิติการชก 
ผลแต้มคู่ชกวิธีรายการวันที่ยกเวลาสถานที่แพ้10-8 โจอาชิม ฮันเซนยอมแพ้ดรีม.521 กรกฎาคม ค.ศ. 200812:35 โอซาก้า-โจ ฮอล ญี่ปุ่นแพ้10-7 ทัทสุยะ คาวาจิริกรรมการตัดสิน (เป็นเอกฉันท์)ดรีม.1 - ไลท์เวทกรังปรีด์ 2008 คู่เปิดรายการ15 มีนาคม ค.ศ. 200825:00 ไซตามะ ญี่ปุ่นชนะ10-6 ฮิเดโอะ โทโคโระTKO (ชก)เค-วัน ฮีโร่ส์ - มิดเดิลเวททัวร์นาเมนท์ คู่เปิดรายการ16 กรกฎาคม ค.ศ. 200714:47 โยโกฮาม่า ญี่ปุ่นแพ้9-6 คาซูยูกิ มิยาตะยอมแพ้เค-วัน ฮีโร่ส์ 812 มีนาคม ค.ศ. 200713:38 นาโกย่า ญี่ปุ่นแพ้9-5 โรดริโก แดมม์ยอมแพ้โบด็อกไฟท์ - เซนต์ปีเตอร์สเบิร์ก16 ธันวาคม ค.ศ. 200622:11 เซนต์ปีเตอร์สเบิร์ก รัสเซียแพ้9-4 คาโอล อูโนะยอมแพ้เค-วัน ฮีโร่ส์ 65 สิงหาคม ค.ศ. 200623:30 โตเกียว ญี่ปุ่นชนะ9-3 ฮิเดโอะ โทโคโระKO (เข่า)เค-วัน ฮีโร่ส์ 53 พฤษภาคม ค.ศ. 200610:43 โตเกียว ญี่ปุ่นแพ้8-3 ไดซูเกะ ซูกิเอะยอมแพ้ชูโตะ - GIG เซ็นทรัล 83 กรกฎาคม ค.ศ. 200511:42 นาโกย่า ญี่ปุ่นชนะ8-2 แฮร์ริส ซาร์เมนโต้ยอมแพ้SB 39: เดสตินี่9 เมษายน ค.ศ. 200532:15 ฮาวาย สหรัฐอเมริกาแพ้7-2 ฟาบิโอ ฮอแลนดายอมแพ้TKO 17: รีเวนจ์25 กันยายน ค.ศ. 200413:00 ควิเบก แคนาดาชนะ7-1 เดฟ ริวาสยอมแพ้PXC 2: เคออส22 พฤษภาคม ค.ศ. 200421:10 กวมชนะ6-1 โดนัลด์ อุยเหม็ดยอมแพ้UCC 12: อะดรีนารีน25 มกราคม ค.ศ. 200311:51 ควิเบก แคนาดาชนะ5-1 เควิน โดแลนTKO (เข้าตี)MFC: อันปลั๊ก29 พฤศจิกายน ค.ศ. 200212:03 แอลเบอร์ตา แคนาดาชนะ4-1 เดฟ สคอลเทนยอมแพ้เวิลด์ฟรีสไตล์ไฟท์ติ้ง 325 ตุลาคม ค.ศ. 200212:06 แวนคูเวอร์ บริติชโคลัมเบีย แคนาดาแพ้3-1 อีเวส เอ็ดเวิร์ดสยอมแพ้โชกุน 115 ธันวาคม ค.ศ. 200122:49 ฮาวาย สหรัฐอเมริกาชนะ3-0  เทรเวอร์ มิคาเอลลิสยอมแพ้UFCF - เอเวอเรตต์ เอกซ์ตรีม ชาเลนจ์ 410 พฤศจิกายน ค.ศ. 20011 บริติชโคลัมเบีย แคนาดาชนะ2-0 แดน เชนค์ยอมแพ้เวสเทิร์น ฟรีสไตล์ แชมเปี้ยนชิป15 กันยายน ค.ศ. 20011 บริติชโคลัมเบีย แคนาดาชนะ1-0  เจ.อาร์.วอลเลซกรรมการตัดสิน (เป็นเอกฉันท์)เวสเทิร์น แคนาดา ทัชเชสท์13 กรกฎาคม ค.ศ. 20013 แคนาดา
# ดิฉันไม่ใช่โสเภณี
ดิฉันไม่ใช่โสเภณี เป็นนวนิยาย ประพันธ์โดยผกามาศ ปรีชา มีเรื่องราวเกี่ยวกับผู้หญิงไทยที่เสี่ยงชีวิตไปประเทศเยอรมนี  โดยหวังจะแต่งงานกับชาวเยอรมัน เพื่อให้ได้สิทธิ ในการอยู่ในประเทศเยอรมนีต่อ โดยตีแผ่การทำงานของบริษัทจัดหาคู่  รวมถึงชะตากรรมของผู้หญิงต่างแดนหลาย ๆ คน

ดิฉันไม่ใช่โสเภณี ตีพิมพ์เป็นตอน ๆ ในหนังสือพิมพ์ เดลินิวส์ ในฉบับวันอาทิตย์ตั้งแต่ตุลาคม 2531 ถึง พฤศจิกายน 2532 จากนั้นตีพิมพ์รวมเล่มครั้งแรกในเดือนกันยายน 2532 แบ่งเป็น 53 ตอนวารสารบัณฑิตศึกษา มนุษยศาสตร์สังคมศาสตร์ มหาวิทยาลัยขอนแก่น ปีที่ 5 ฉบับที่ 1 มกราคม - มิถุนายน 2559

บทประพันธ์ได้รับนำมาสร้างเป็นภาพยนตร์ เมื่อปี 2536 กำกับโดยพยุง พยกุล นำแสดงโดย ธิดา ธีรรัตน์, ยุรนันท์ ภมรมนตรี ภาพยนตร์ได้รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ในสาขาผู้แสดงนำหญิงยอดเยี่ยม (ธิดา ธีระรัตน์), ผู้กำกับภาพยนตร์ยอดเยี่ยม (พยุง พยกุล) และบทประพันธ์ยอดเยี่ยม (ผกามาศ ปรีชา)ผิดด้วยหรือ ที่ฉันขายตัว 4WHEELS ฉบับเดือน เมษายน ปี 2558
# ขยี้
ขยี้ เป็นภาพยนตร์ไทยในปี พ.ศ. 2534 กำกับโดยปุ๊ก ยังเติร์ก ภาพยนตร์ได้รับ 4 รางวัลจากเวทีรางวัลตุ๊กตาทอง ในปี พ.ศ. 2534 โดยเป็นครั้งเดียวในประวัติศาสตร์ที่ดารานำชาย 2 คน ลิขิต เอกมงคล และ สามารถ พยัคฆ์อรุณ ได้รับรางวัลเดียวกันจากหนังเรื่องเดียวกัน โดยภาพยนตร์ไม่ได้ฉายในโรงภาพยนตร์ จนในปัจจุบันภาพยนตร์ก็ยังไม่ได้ออกฉาย

อุปสรรคของภาพยนตร์เรื่องนี้มีมากมาย ตั้งแต่มีอุบัติเหตุสตันต์แมนโดนลูกปืนเสียชีวิต ทำให้เกิดปัญหาหยุดถ่ายไป 3 เดือน และต้องทำเรื่องดูแลและค่าทดแทนผู้เสียชีวิต อีกทั้งผู้กำกับยังทำงานละเอียดมาก เมื่อถ่ายหนังเสร็จแล้วแต่อยู่ในกระบวนการตัดต่อ จึงได้ส่งวิดีโอไปประกวดรางวัล ปิดกล้องด้วยทุนสร้าง 10 ล้านบาท ได้รับการเสนอชื่อเข้าชิงสาขาใหญ่แทบทุกรางวัล และได้รางวัลไปหลายรางวัล

แต่ด้วยที่คุณปุ๊กทำงานละเอียด อันไหนไม่ดี ก็ตัดทิ้ง ถ่ายทำใหม่ ทำให้เกิดความล่าช้า และมีฉากบู๊ฉากหนึ่งที่เมื่อดูแล้วเหมือนหนังเรื่อง โหด เลว ดี ก็กลัวจะหาว่าลอกเลียนแบบ จึงอยากจะรื้อถ่ายใหม่ เพิ่มการระเบิดรถราคาแพง 8 คันรวดกลางสนามบินใช้ตัวประกอบนับร้อย นอกจากนั้นยังใช้เวลาตกแต่งหลายซีนอยู่ถึง 4 ปี กับจำนวนฟิล์มรวมแล้วมากกว่า 450 ม้วน ทำให้ทุนสร้างขยับไปที่ 15 ล้านบาท แต่ท้ายสุดหนังก็ไม่ได้เข้าฉายสืบสกุล แสงสุวรรณ, นิตยสารแฮมเบอร์เกอร์ ฉบับที่ 40 ปี 2547

 เรื่องย่อ 

ลิขิต เอกมงคล กับ สามารถ พยัคฆ์อรุณ ที่รับบทเป็นพี่น้องกำพร้าที่ทั้งคู่แยกกันแต่เล็ก โดยลิขิตเติบโตขึ้นมาเป็นมือขวาเจ้าพ่อ สามารถได้รับเลี้ยงเป็นลูกบุญธรรมของผู้มีอิทธิพล ทั้งคู่ต้องกลับมาเจอกันโดยบังเอิญ

ฝ่ายลิขิตรับภารกิจจากนายให้มาสังหารพ่อบุญธรรมของสามารถ ส่วนฝ่ายสามารถที่กำลังเรียนอยู่ต่างประเทศ พอรู้ข่าวจึงกลับมาแก้แค้น โดยสืบถึงมือสังหาร โดยมีกันตา ดานาว รับบทเป็นตัวเชื่อมทั้ง 2 คน

 รางวัล 
 รางวัลพระราชทานพระสุรัสวดี ครั้งที่ 15 ประจำปี พ.ศ. 2534
 ผู้แสดงนำชายยอดเยี่ยม – ลิขิต เอกมงคล และ สามารถ พยัคฆ์อรุณ
 ผู้แสดงสมทบหญิงยอดเยี่ยม – กันตา ดานาว
 บทภาพยนตร์ยอดเยี่ยม - รัญ เมืองลพ
 บันทึกเสียงยอดเยี่ยม – พูนศักดิ์ อุทัยพันธุ์
# พระเจ้าซูโร
พระเจ้าซูโร หรือ พระเจ้าซูรึง (, 首陵; ? -  ค.ศ. 199) กษัตริย์พระองค์แรกแห่งกึมควันคายาหรืออาณาจักรคายา มีพระนามเดิมว่า คิมซูโร เป็นผู้ก่อตั้งกึมควันคายา บริเวณตะวันออกเฉียงใต้ของเกาหลี

 ตำนาน 
ตามตำนานการก่อตั้งราชวงศ์กึมควันคายานั้น มีบันทึกในศตวรรษที่ 13 ในพงศาวดาร คารัคกุก-กิ  (hangul: 가락국기, hanja: 駕洛國記) ของหนังสือ ซัมกุก ยูซา ตามตำนานกล่าวว่าพระเจ้าซูโรเป็นหนึ่งในหกองค์ชายที่ประสูติจากไข่ที่มาจากท้องฟ้าที่อยู่ในชามทองห่อผ้าสีแดง พระเจ้าซูโรเป็นองค์ชายพระองค์แรกที่ตั้งอาณาจักรได้ ก็คืออาณาจักรคายานั้นเอง

ในตำนานยังล่าวอีกว่าพระมเหสีของพระเจ้าซูโร ซึ่งก็คือ พระมเหสีฮอฮวางอ๊ก ซึ่งพระนางเป็นองค์หญิงที่มาจากอินเดียในแคว้นอโยธยา (ahyuta, 阿逾陀) ซึ่งพระนางเป็นผู้ที่ทำให้อินเดียและเกาหลีได้ทำการค้าซึ่งกันและกัน

ตามตำนานเรื่องที่พระเจ้าซูโรประสูติมาจากไข่นั้น ในคาบสมุทรเกาหลีมีเรื่องแบบนี้เกิดขึ้นกับหลายอาณาจักร องค์ชายจูมง ซึ่งเป็นผู้ก่อตั้งอาณาจักรโกคูรยอ กล่าวว่าพระนางยูฮวาท้องโดยได้รับแสงอาทิตย์และคลอดลูกออกมาเป็นไข่ ซึ่งก็คือองค์ชายจูมง พระเจ้าฮยอกกอเซแห่งอาณาจักรซิลลา ที่มีตำนานว่าพระองค์ประสูติจากไข่ และยังมี คิมอันจี ผู้เป็นต้นตระกูลคิมในเกาหลี มีตำนานว่า คิมอันจีถูกพบบริเวณป่าไก่หรือป่าคเยริมที่อยู่ในกล่องสีทองและมีไก่สีทองเอยู่บนกล่องนั้น แต่ตำนานการประสูติจากไข่ของพระเจ้าซูโรยังไม่ค่อยเป็นที่รู้จักของคนเท่าไรนัก
# สมพัฒน์ แก้วพิจิตร
สมพัฒน์ แก้วพิจิตร (22 พฤศจิกายน พ.ศ. 2504 – 19 มกราคม พ.ศ. 2556) อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลสมัคร สุนทรเวช และรัฐบาลสมชาย วงศ์สวัสดิ์ และอดีตสมาชิกสภาผู้แทนราษฎรจังหวัดนครปฐม สังกัดพรรคชาติไทย เป็นพี่ชายสินธพ แก้วพิจิตร

 ประวัติ 
สมพัฒน์ เป็นชาวตำบลพระปฐมเจดีย์ อำเภอเมืองนครปฐม จังหวัดนครปฐม ด้านครอบครัวสมรสกับนางกนกวลี แก้วพิจิตร มีบุตร 3 คน

สำเร็จการศึกษาจากโรงเรียนสวนกุหลาบวิทยาลัย จากนั้นเข้าศึกษาต่อในระดับปริญญาตรี สาขาวิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ และระดับปริญญาโท สาขาการบริหารธุรกิจ (M.BA.) จากมหาวิทยาลัยแซมฟอร์ด ประเทศสหรัฐอเมริกา

 การทำงาน 
สมพัฒน์ เริ่มทำงานเป็นผู้จัดการโรงแรมเวล ในจังหวัดนครปฐม จากนั้นจึงเริ่มมีกิจการของตนเองคือ บริษัท ดาวอรพรรณ จำกัด บริษัท สหพัฒนพันธุ์ จำกัด และบริษัท สหอรพรรณ จำกัด ต่อมาได้ลงสมัครรับเลือกตั้งเป็นสมาชิกสภาผู้แทนราษฎร จังหวัดนครปฐม สังกัดพรรคชาติไทย ในการเลือกตั้ง พ.ศ. 2538 และได้รับตำแหน่งผู้ช่วยเลขานุการรัฐมนตรีว่าการกระทรวงศึกษาธิการ ในปี พ.ศ. 2538 และตำแหน่งเลขานุการรัฐมนตรีว่าการกระทรวงเกษตรและสหกรณ์ ปี พ.ศ. 2541 - 2543

ได้รับตำแหน่งรัฐมนตรีครั้งแรกในรัฐบาลสมัคร สุนทรเวช ในตำแหน่งรัฐมนตรีช่วยว่าการกระทรวงเกษตรและสหกรณ์พระบรมราชโองการ ประกาศแต่งตั้งรัฐมนตรี (รัฐบาลนายสมัคร สุนทรเวช) และพ้นจากตำแหน่งเมื่อคณะรัฐมนตรีคณะดังกล่าวสิ้นสภาพเนื่องจากศาลรัฐธรรมนูญวินิจฉัยให้สมัคร สุนทรเวช นายกรัฐมนตรี พ้นสภาพ แต่สมพัฒน์ แก้วพิจิตร ยังคงได้รับมอบหมายให้ทำหน้าที่เดิมในคณะรัฐมนตรีคณะต่อมา ซึ่งนำโดยสมชาย วงศ์สวัสดิ์

ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทย

 ถึงแก่อนิจกรรม 
สมพัฒน์ ถึงแก่อนิจกรรมด้วยอาการไขมันอุดตันเส้นเลือดหัวใจ เมื่อวันที่ 19 มกราคม พ.ศ. 2556 ที่ห้องพักในโรงแรมเชียงใหม่ภูคำ จังหวัดเชียงใหม่ ในระหว่างที่สมพัฒน์ ได้นำคณะองค์กรปกครองส่วนท้องถิ่นจากจังหวัดนครปฐม ศึกษาดูงานที่จังหวัดเชียงใหม่แจงเหตุ" อดีตรมช.สมพัฒน์ "เสียชีวิต-ไขมัดอุดตันเส้นเลือดหัวใจสมพัฒน์อดีตรมช.เกษตรเสียชีวิตแล้ว พิธีพระราชทานเพลิงศพเมื่อวันที่ 27 มกราคม พ.ศ. 2556 ณ วัดพระงาม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๙, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒๙, ๓ ธันวาคม ๒๕๔๘
# ฮังกาเรียนแรพโซดีหมายเลข 2
ฮังกาเรียนแรปโซดีหมายเลข 2 ในบันไดเสียง ซี-ชาร์ป ไมเนอร์  ผลงานการประพันธ์ของฟรันทซ์ ลิสท์ในปี ค.ศ. 1847 สำหรับการบรรเลงเดี่ยวเปียโน เป็นผลงานชิ้นที่สองจากทั้งหมด 19 ชิ้นในชุดฮังกาเรียนแรปโซดีที่ลิสท์แต่งขึ้นในช่วงปี 1846-1853 และปี 1882 กับ 1885  โดยเป็นผลงานชิ้นที่มีชื่อเสียงที่สุด จากเทคนิคและความยากในการเล่น เนื่องจากมีการปรับเปลี่ยนจังหวะและคีย์สลับไปมาทั้งเพลง และมีช่วงที่เปิดโอกาสให้ผู้เล่นอิมโพรไวส์

ลิสท์แต่งแรปโซดีชิ้นนี้เสร็จในปี ค.ศ. 1847 และอุทิศให้กับเคาท์ลาซโล แตแลกีที่ 3 (Count László Teleki IV de Szék; 1811 – 1861) ลิสท์ได้รับอิทธิพลมาจากเพลงพื้นเมืองฮังการีที่เขาฟังมาตั้งแต่เด็ก และตีพิมพ์โน้ตดนตรีสำหรับเดี่ยวเปียโนจำหน่ายในปี ค.ศ. 1851 ซึ่งประสบความสำเร็จจนลิสท์ต้องเรียงเรียงสำหรับบรรเลงด้วยวงออร์เคสตรา ต่อมาลิสท์ได้จัดพิมพ์โน้ตดนตรีฉบับบรรเลงดูเอตเปียโน จำหน่ายในปี ค.ศ. 1874 

แรปโซดีชิ้นนี้ แบ่งโครงสร้างออกเป็นสองส่วน
 ส่วนที่หนึ่ง "Lassan" ช่วงต้นอยู่ในบันไดเสียง ซี-ชาร์ป เมเจอร์ แล้วมีการเปลียนคีย์ปรับเป็น ซี-ชาร์ป ไมเนอร์
 ส่วนที่สอง "Friska" ช่วงต้นอยู่ในบันไดเสียง เอฟ-ชาร์ป ไมเนอร์ แล้วปรับเป็น ซี-ชาร์ป เมเจอร์ ตามด้วยการด้นสด

ฮังกาเรียนแรปโซดีหมายเลข 2 ปรากฏอยู่ในวัฒนธรรมสมัยนิยมจากการเป็นเพลงประกอบภาพยนตร์แอนิเมชันของดิสนีย์, วอร์เนอร์บราเธอร์ส,ยูนิเวอร์แซลสตูดิโอส์ และ MGM หลายเรื่องมาตั้งแต่ปี ค.ศ. 1929  เป็นการบรรเลงโดยมิกกี เมาส์ใน The Opry House (1929)  The Opry House, บักส์ บันนีใน Rhapsody Rabbit (1946), วูดดี วูดเพ็กเกอร์ใน Convict Concerto (1954) , ทอมกับเจอร์รี่ ใน The Cat Concerto และยังปรากฏในแอนิเมชันอีกหลายเรื่อง เช่น Rhapsody in Rivets (1941)  และ Who Framed Roger Rabbit (1988)

ผลงานบันทึกเสียงครั้งที่ได้รับความนิยม เป็นการบรรเลงโดยวลาดิมีร์ โฮโรวิตซ์ ในปี ค.ศ. 1953 Schonberg, Harold C. (1992). Horowitz: His Life and Music. Simon and Schuster. ISBN 0-671-72568-8.